Αλεξάντρου Φιλιππίδης

Ο **Αλεξάντρου Ι. Φιλιππίδης** (1 Μαΐου 1859, Μπερλάντ – 12 Αυγούστου 1933, Ιάσιο) ήταν Ρουμάνος γλωσσολόγος, φιλόλογος και εκπαιδευτικός ελληνικής καταγωγής. 

## Βιογραφία
### Καταγωγή και πρώτα χρόνια
Ο Αλεξάντρου γεννήθηκε στο Μπερλάντ στην επαρχία Βασλούι την πρωτομαγιά του 1859. Ο πατέρας του, ήταν αναπληρωτής έπαρχος κατά τη διάρκεια της βασιλείας του Αλέξανδρου Ιωάννη Κούζα και κατείχε γη στο Τσερτσέστι, ένα χωριό στα νότια. Ήταν ελληνικής καταγωγής από την πλευρά του πατέρα του, από τις Μηλιές, ένα χωριό στους πρόποδες του Πηλίου στη Θεσσαλία. Ο αδελφός του προπάππου του, Δανιήλ Φιλιππίδης, ιστορικός και γεωγράφος, είχε εγκατασταθεί στο Ιάσιο στις αρχές του 19ου αιώνα. Η οικογενειακή του καταγωγή ήταν πηγή υπερηφάνειας. Ακόμη και στα γεράματα όταν ρωτήθηκε από τον ρουμάνο ιστορικό Νικολάε Μπανέσκου αν ήταν βλάχικης καταγωγής, ο Αλεξάντρου απάντησε: «όχι, όχι, είμαστε εξ ολοκλήρου Έλληνες!»

Ο Αλεξάνδρου φοίτησε στο δημοτικό σχολείο (1866–1870) και στο λύκειο *Γκεόργκε Ρόσκα Κοντρεάνου* (1870–1877), και τα δύο στην πόλη καταγωγής του. Στη συνέχεια, εγγράφηκε στο Πανεπιστήμιο του Ιασίου, από όπου πήρε το πτυχίο του το 1881. Συνεχίζοντας εξειδικευμένες σπουδές στο Πανεπιστήμιο του Χάλλε-Βιτεμβέργης από το 1888 έως το 1890, παρακολούθησε μαθήματα κλασικής και σύγχρονης φιλολογίας, αρχαιολογίας και ιστορίας της ελληνικής φιλοσοφίας.

### Καριέρα
Ο Αλεξάντρου Φιλιππίδης ξεκίνησε την διδακτική του καριέρα το 1890, διοριζόμενος καθηγητής Ρουμανικής φιλολογίας στο Εθνικό Κολλέγιο του Ιασίου. Το 1893, ιδρύθηκε το Τμήμα Ρουμανικής Φιλολογίας στο πανεπιστήμιο του Ιασίου και ο Αλεξάντρου διορίστηκε καθηγητής μέσω διαγωνισμού. Το 1898 έγινε μέλος της Ρουμανικής Ακαδημίας και το 1900 εξελέγη τιμητικό μέλος.  Κατά την περίοδο 1913-1918 ήταν κοσμήτορας της Σχολής Γραμμάτων και Φιλοσοφίας του Πανεπιστημίου του Ιασίου.

Μεταξύ 1897 και 1906 συνέταξε μια πρώτη μορφή του Λεξικού της Ρουμανικής Γλώσσας (*Dicționarul Limbii Române*), καθιερώνοντας τις αρχές και τη μέθοδο εργασίας που ήταν κατάλληλες για την επιτυχή ολοκλήρωση του έργου το οποίο σήμερα αποτελείτε απο 37 τόμους και θεωρείται το σημαντικότερο λεξικογραφικό έργο της ρουμανικής γλώσσας.

Το 1927 ίδρυσε το Ινστιτούτο Ρουμανικής Φιλολογίας, το οποίο σήμερα φέρει το όνομά του. Το σημαντικότερο έργο του, που δημοσιεύθηκε σε δύο ογκώδεις τόμους το 1925 και το 1928, συγκεντρώνει ένα ευρύ φάσμα αρχαίων πηγών και γλωσσικών στοιχείων  αναλύοντας την εθνογένεση των Ρουμάνων και την ανάπτυξη της γλώσσας τους. Στο δεύτερο μέρος του δεύτερου τόμου, "*Ce spune limba albaneză*" ("Τι λέει η αλβανική γλώσσα"), ασχολείται με το δύσκολο ζήτημα της σχέσης της ρουμανικής με την αλβανική γλώσσα και πώς αυτό θα μπορούσε να ρίξει φως στην εθνογένεση των Ρουμάνων. Τα συμπεράσματά του είναι γενικά αποδεκτά: ότι οι ομοιότητες μεταξύ των δύο γλωσσών δεν οφείλονται σε δανεισμό από τους προγόνους των Ρουμάνων από την πρώιμη αλβανική ή αντίστροφα, αλλά προκύπτουν από ένα αρχαίο υπόστρωμα. Για τη ρουμανική, πρόκειται για μια προ-ρωμαϊκή, θρακική-δακική-μυσιακή γλώσσα, ενώ για την αλβανική, το υπόστρωμα είναι η ιλλυρική-παννονική γλώσσα.

### Προσωπική ζωή και θάνατος
Ο Αλεξάντρου παντρεύτηκε 2 φορές, την πρώτη χώρισε. Ο γιος του, που γεννήθηκε το 1900, ήταν ο μελλοντικός ποιητής Αλεξάντρου Α. Φιλιππίδης. 

Η ασθένεια που προσβάλλει ειδικά τα γηρατειά, η αθηροσκλήρωση, άρχισε να εκδηλώνεται το 1931, επιδεινώθηκε τον Μάρτιο του 1933 και επέφερε το τέλος του Αλεξάντρου Φιλιππίδη στις 12 Αυγούστου 1933.

## Επιλεγμένη βιβλιογραφία
**Încercări asupra stărei sociale a poporului român în trecut*. Ιάσιο, 1881
**Introducere în istoria limbei și literaturei române*. Ιάσιο, Editura Librăriei Frații Șaraga, 1888
**Istoria limbii române. Volumul întâi. Principii de istoria limbii*. Ιάσιο, Tipografia Națională, 1894
**Gramatică elementară a limbii române* Ιάσιο, Editura Librăriei Isr. Kuppermann, 1897
**Originea romînilor, vol. I. Ce spun izvoarele istorice. Vol. II. Ce spun limbile romînă și albaneză*. Ιάσιο, Tipografia "Viața românească" S.A., 1925, 1928

## Παραπομπές


Κατηγορία:Ρουμάνοι ιστορικοί
Κατηγορία:Ρουμάνοι πανεπιστημιακοί
Κατηγορία:Ρουμάνοι ελληνικής καταγωγής